Prags-Dolomittene

Prags-Dolomittene er den delen av Dolomittene som ligger mellom Pustertal i nord, Höhlensteintal i øst og Val da Tamersc i sydvest. I syd grenser den til Fanesgruppa og (via Cimabanchepasset) til Monte Cristallo. Mens Prags-Dolomittenes nordlige side ligger i det tyskspråklige område, tales det ladinsk på sydsiden, der det sydlige høyplatået går under navnet Senes.

Den høyeste toppen i Prags-Dolomittene/Senes er Hohe Gaisl (3146 moh.). Andre kjente topper er Dürrenstein (2839 moh.), Seekofel / Sas dla Porta (2810 moh.) og Muntejela de Senes (2787 moh.). Lengst nordvest i Prags-Dolomittene, rett syd for byen Bruneck, ligger Kronplatz med sine kjente alpinløyper.

Prags-Dolomittene er oppkalt etter tettstedet Prags, som ligger i en liten sydlig sidedal av Pustertal på fjellkjedens område.

Kategori:Dolomittene
Kategori:Syd-Tirol